ක්‍රීඩා ලෝලීන් අමන්දානන්දයට පත් කරවන වේගවත් පිති හරඹයක නිරත වූ ක්‍රිස් ගේල් අයි.පී. එල්.තරගාවලියේ පුනේ වොරියර්ස් පිලට එරෙහිව පැවැති තරගයෙන් කඩුලු 6ක ජයක් රෝයල් චැලෙන්ජර්ස් බැංග්ලෝර් පිලට අත්කර දීමට සමත්විය.පළමුව පන්දුවට පහරදුන් වොර්යර්ස් පිල ලැබූ ලකුණු 182 හඹා ගිය බැංග්ලෝර් පිල ඉනිමේ අවසන් පන්දුවේදී ජය වාර්තා කළ අතර ආරම්භ පිතිකරු ලෙස තිලකරත්න ඩිල්ෂාන් සමඟ පිටියට පිවිසි ගේල්, ඩිල්ෂාන් ලකුණු 4කට දැවීයාමෙන් පසුව වේගවත් පිති හරඹයක් දියත් කිරීමට පටන් ගත්තේ ය.